Leslie Groves

Leslie Richard Groves jr. (født 17. august 1896 i Albany i staten New York i USA, død 13. juli 1970) var en amerikansk offiser i U.S. Army Corps of Engineers. Han var leder av byggingen av The Pentagon og lederen av Manhattanprosjektet, som utviklet og bygde de første atombombene under andre verdenskrig. Groves oppnådde graden generalløytnant.

Groves tok eksamen fra United States Military Academy ved West Point i 1918 og tjenestegjorde i ingeniørkorpset i hele hans militære karriere. Han ledet Manhattanprosjektet fra september 1942, da han ble utnevnt til brigadegeneral, og frem til ansvaret for kjernevåpenproduksjonen ble overtatt av Atomic Energy Commission i 1947.

Groves forlot hæren i 1948 og var deretter leder for elektronikkbedriften Sperry Rand fra 1948 til 1961.

Referanser

 Eksterne lenker 




Kategori:Offiserer i U.S. Army
Kategori:Generaler fra USA
Kategori:Personer tilknyttet Manhattanprosjektet
Kategori:Personer fra Albany
Kategori:Ingeniørsoldater
Kategori:Alumni fra US Army War College